Diari Oficial de la Generalitat Valenciana


Sumari del DOGV 5907, del 04-12-2008 (2008/14892)

Informació pública de l'aprovació del Projecte de Reparcel·lació dels terrenys inclosos en la Unitat d'Execució 08-UE-T, situada entre la carretera de Borriol, camí Collet i ronda Oest.
-----------------------------------------------------------------------------------------------------------------------------------------------------------------------------------------

### Dades del document

Número de DOGV
:   5907

Data del DOGV
:   04-12-2008

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2008/14394


Data del document
:   13-11-2008

Organisme emissor
:   Ajuntament de Castelló de la Plana

Tipus de document
:   Informació Pública

Descriptors 

:   * Castelló de la Plana
    * pla d'urbanisme
    * administració local

Informació pública de l'aprovació del Projecte de Reparcel·lació dels terrenys inclosos en la Unitat d'Execució 08-UE-T, situada entre la carretera de Borriol, camí Collet i ronda Oest. [2008/14829]  
La Junta de Govern Local de l'Ajuntament de Castelló de la Plana, en sessió duta a terme el dia 31 d'octubre de 2008, va adoptar l'acord següent:  
«Vist l'expedient que s'està tramitant per a aprovar el Projecte de Reparcel·lació dels terrenys inclosos en la Unitat d'Execució 08-UE-T del vigent Pla General Municipal d'Ordenació Urbana, situada entre l'antiga carretera de Borriol, camí Collet i ronda Oest i els següents antecedents:  
1. En sessió plenària de data 7 de juliol de 2005, es va aprovar el Pla Parcial de Millora i el Programa per al Desenvolupament de l'Actuació Integrada de la Unitat d'Execució 08-UE-T i es va adjudicar la seua execució a la mercantil Pladepro, SA.   
2. En compliment de les seues obligacions, l'agent urbanitzador, en data 7 d'agost de 2007, va presentar projecte de reparcel·lació dels terrenys afectats i en data 27 d'agost de 2007 es va atorgar acta de protocol·lització número 3343, davant del notari d'aquesta ciutat, Joaquín Serrano Yuste.  
3. El projecte de reparcel·lació es va exposar al públic en el periòdic Mediterráneo de data 16 d'agost de 2007 i en el Diari Oficial de la Comunitat Valenciana número 5592 de 5 de setembre de 2007, amb remissió de comunicacions a les persones interessades, sense que conste en l'expedient cap reclamació.  
4. En data 6 de juny de 2008 i a requeriment d'aquest Ajuntament, la mercantil Pladepro, SA presenta un Projecte de Reparcel·lació de la Unitat d'Execució 08-UE-T adaptat al que disposa l'article 16.1.b) de la Llei 8/2007 de Sòl, en què s'estableix com a deure de promoció de les actuacions de transformació, l'entrega a l'administració competent del sòl lliure de càrregues d'urbanització corresponent al percentatge de l'edificabilitat mitjana ponderada de l'actuació, que fixe la legislació reguladora de l'ordenació territorial i urbanística.  
Si bé, amb l'entrada en vigor el dia 30 de juny de 2008 del Decret Llei 1/2008, de 27 de juny, del Consell, de Mesures Urgents per al Foment de la Vivenda i el Sòl, i a la vista d'allò que s'ha disposat en la disposició transitòria primera, el contingut de l'esmentat article 16.1.b no és exigible en aquest cas, ja que com s'ha posat de manifest, el Programa d'Actuació Integrada de la Unitat d'Execució 08-UE-T es va aprovar el 7 de juliol de 2005, és a dir, amb anterioritat a l'entrada en vigor de la Llei 8/2007, de Sòl que va tindre lloc l'1 de juliol de 2007.  
Per tant, el projecte que es va a aprovar és l'inicialment presentat en data 7 d'agost de 2007.  
Hi ha en l'expedient informe emés per l'arquitecte municipal en data 18 de febrer de 2008, del qual es desprén que la reparcel·lació materialitza l'aprofitament previst pel pla i que l'Ajuntament rep la parcel·la resultant 9 a'corresponent al 10% de l'aprofitament de la unitat d'execució exclòs l'aprofitament ja patrimonialitzat, d'acord amb el que disposa el pla parcial aprovat per a aquest àmbit amb data 7 de juliol de 2005.  
Tenint en compte que:  
I. L'article 7 del Reial Decret 1093/1997, de 4 de juliol, pel qual s'aproven les normes complementàries al reglament per a l'execució de la Llei Hipotecària sobre inscripció en el Registre de la Propietat d'actes de naturalesa urbanística recull les circumstàncies que s'exigeixen per a la inscripció d'un títol, circumstàncies que es compleixen en aquest projecte de reparcel·lació.  
II. Els articles 175 i 176 de la Llei 16/2005, de 30 de desembre, de la Generalitat, Urbanística Valenciana disposen el contingut de la reparcel·lació que es concreta en un projecte que haurà de constar dels documents següents: a) Memòria; b) Relació de propietaris i interessats; c) Descripció de les finques o parts de les finques resultants; e) Taxació dels drets, edificacions, construccions o plantacions que hagen d'extingir-se o destruir-se per a l'execució del pla; f) Compte de liquidació provisional respecte a cada propietari; h) Plànols.   
En aquest cas, el projecte en tràmit recull la documentació i plànols exigits.  
III. Amb la gestió de la unitat d'execució 08-UE-T, l'Ajuntament obté una zona verda de 2.657,50 m², un carrer anomenat A amb una superfície total de 5.136,50 m², un carrer anomenat B amb una superfície total de 4.402,80 m², un carrer anomenat C amb una superfície total de 4.677,70 m², un carrer anomenat D amb una superfície total de 2.646,50 m², un carrer anomenat E amb una superfície total d'1.938,70 m², un carrer anomenat F amb una superfície total de 10.716,30 m2 i una parcel·la d'ús terciari de 1.672,58 m².  
IV. L'article 177 de la LUV estableix el procediment d'aprovació de les reparcel·lacions, que es compleix en aquest expedient.  
V. L'article 17.1 del Reglament de Béns de les Entitats Locals aprovat per Reial Decret 1372/1986, de 13 de juny, determina que les corporacions locals estan obligades a formar inventari de tots els seus béns i drets i l'article 20 de la mateixa norma concreta les dades que han de figurar en aquest inventari. A aquest efecte s'indicarà si es tracta de béns d'ús o servei públic, patrimonials o comunals.  
VI. L'article 260.1.b) de la Llei Urbanística Valenciana disposa que els béns obtinguts de qualssevol procediments de gestió urbanística integren els patrimonis públics del sòl.  
VII. D'acord amb la disposició addicional tercera de la Llei Urbanística Valenciana, es notificaran a l'administració autonòmica els acords municipals en matèria d'urbanisme.  
VIII. L'article 127.1.d de la Llei Reguladora de les Bases de Règim Local estableix que correspon a la Junta de Govern Local les aprovacions d'entre altres, els instruments de gestió, per la qual cosa pertoca a aquest òrgan adoptar el present acord.  
En relació amb tot això, vistos els preceptes esmentats i els informes de l'arquitecte municipal i de la tècnica d'administració general del Negociat Administratiu de Planejament i Gestió, conformat pel cap de la Secció de Desenvolupament Urbanístic que figuren en l'expedient, a proposta de la Comissió d'Estudi de l'Àrea de Desenvolupament de la Ciutat, Sostenibilitat, Medi Ambient, Vivenda i Serveis Urbans s'acorda:  
1) Aprovar definitivament el Projecte de Reparcel·lació dels terrenys inclosos en la Unitat d'Execució 08-UE-T, situada entre la carretera de Borriol, camí Collet i ronda Oest, així com les quotes provisionals d'urbanització que formen part del projecte mencionat visat en data 17 de setembre de 2007 i 15 d'octubre de 2008 amb el número 3572-1 i 3572-2.  
2) Inscriure en l'Inventari Municipal de Béns la parcel·la resultant 9ª'de 1.672,58 m² de sòl, com a bé patrimonial afectat al patrimoni municipal del sòl.  
3) Inscriure en l'Inventari Municipal de Béns sis vials que totalitzen 29.518,50 m2 i una zona verda de 2.657,50 m² com a béns de domini públic d'ús públic.   
4) Traslladar aquest acord a la Comissió Territorial d'Urbanisme, publicar-lo en el Butlletí Oficial de la Província, Diari Oficial de la Comunitat Valenciana i tauler d'anuncis d'aquest Ajuntament, amb notificació a les persones interessades.  
5) Prosseguir les actuacions per a inscriure les parcel·les resultants en el Registre de la Propietat.»  
Contra l'acte que es publica, que posa fia a la via administrativa, es pot interposar recurs potestatiu de reposició en el termini d'un mes davant de l'òrgan que l'ha dictat (art. 52 de la Llei 7/1985, de 2 d'abril, reguladora de les Bases del Règim Local, modificada per les lleis 11/1999 i 57/2003 i 107 i següents de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificats per Llei 4/1999) o, alternativament, recurs contenciós administratiu davant del Jutjat Contenciós Administratiu de Castelló dins del termini de dos mesos (arts. 52 de la Llei 7/1985, de 2 d'abril, reguladora de les Bases de Règim Local, modificada per les lleis 11/1999 i 57/2003 i 8, 45 i 46 de la Llei 29/1998, de 13 de juliol, reguladora de la Jurisdicció Contenciosa Administrativa, modificada per Llei Orgànica 19/2003, de 23 de desembre). En ambdós casos, el termini es computarà des de l'endemà de la publicació del present anunci.  
Castelló de la Plana, 13 de novembre de 2008.- L'alcalde: Alberto Fabra Part.